נשף ‎ מסיכות ‎ הוויתורים‎ 

"ידיעות ‎ אחרונות" ‎ (27.11): ‎ "הממשלה ‎ הזאת ‎ עוד ‎ תוכיח, ‎ איך ‎ אפשר ‎ גם‎ 
להקפיא ‎ את ‎ הבנייה ‎ (־ ‎ בהתנחלויות) ‎ וגם ‎ שהבנייה ‎ לא ‎ תוקפא".‎ 


הכרזתו ‎ של ‎ ראש ‎ הממשלה ‎ נתניהו ‎ בשבוע ‎ שעבר ‎ בדבר‎ 
הקפאת ‎ התחלות ‎ הבנייה ‎ בהתנחלויות ‎ למשך ‎ עשרה ‎ חודשים,‎ 
תוארה ‎ בידי ‎ דוברים ‎ ופרשנים ‎ בתקשורת ‎ כהחלטה ‎ אמיצה,‎ 
שנועדה ‎ להסיר ‎ מעליו ‎ את ‎ הלחץ ‎ של ‎ ממשל ‎ אובאמה.‎ 

וכך ‎ היינו ‎ עדים ‎ לשידור ‎ חוזר ‎ של ‎ "נתניהו ‎ שוחר ‎ השלום":‎ 
בנאום ‎ בר-אילן, ‎ נתניהו ‎ הוציא ‎ מפיו ‎ את ‎ המלים ‎ "שתי‎ 
מדינות", ‎ ואילו ‎ בשבוע ‎ שעבר ‎ הוא ‎ הכריז ‎ על ‎ הקפאה ‎ של‎ 
בנייה ‎ חדשה ‎ בהתנחלויות.‎ 

ההחלטה, ‎ חשוב ‎ לציין, ‎ זכתה ‎ בתמיכת ‎ רוב ‎ השרים‎ 
בממשלה, ‎ לרבות ‎ השרים ‎ הנציים ‎ ביותר, ‎ כמו ‎ בני ‎ בגין‎ 
ואביגדור ‎ ליברמן, ‎ ואף ‎ לא ‎ אחת ‎ ממפלגות ‎ הימין ‎ לא ‎ ראתה‎ 
צורך ‎ לעזוב ‎ את ‎ הקואליציה ‎ "הוותרנית". ‎ אמנם ‎ ראשי‎ 
המתנחלים ‎ מתחו ‎ ביקורת ‎ וכמה ‎ ח״כים ‎ מהליכוד ‎ איימו ‎ לכנס‎ 
את ‎ מרכז ‎ הליכוד, ‎ אך ‎ הפרשנים ‎ תמימי ‎ דעים, ‎ כי ‎ נתניהו‎ 
דווקא ‎ חיזק ‎ את ‎ מעמדו ‎ הפוליטי.‎ 

נתניהו ‎ קיבל ‎ את ‎ ההחלטה ‎ בניסיון ‎ להסיר ‎ מעליו ‎ את ‎ הלחץ‎ 
המדיני ‎ בעקבות ‎ דו״ח ‎ גולדסטון ‎ ועקב ‎ אחריותו ‎ לאי-חידושו‎ 
של ‎ המשא־ומתן ‎ המדיני ‎ עם ‎ הפלסטינים. ‎ לאחר ‎ שיו״ר‎ 
הרשות ‎ הפלסטינית, ‎ מחמוד ‎ עבאס ‎ (אבו-מאזן) ‎ הודיע, ‎ כי ‎ לא‎ 
ישוב ‎ למו״מ ‎ ללא ‎ הקפאה ‎ של ‎ ההתנחלויות, ‎ וזכה ‎ בגיבויו ‎ של‎ 
ממשל ‎ אובאמה, ‎ חיפש ‎ נתניהו ‎ דרך ‎ גם ‎ להשביע ‎ את ‎ הזאב ‎ וגם‎ 
להותיר ‎ את ‎ הכבשה ‎ שלימה. ‎ וכך ‎ נולדה ‎ הכאילו-הקפאה ‎ של‎ 
ההתנחלויות.‎ 

הפרשנית ‎ המדינית ‎ סימה ‎ קדמון ‎ ("ידיעות ‎ אחרונות",‎ 
27.11) ‎ סיכמה, ‎ שההחלטה ‎ של ‎ נתניהו ‎ בעצם ‎ חלולה, ‎ וכי‎ 
תמיכת ‎ השר ‎ בני ‎ בגין ‎ בה ‎ מעידה ‎ על ‎ כך: ‎ "הממשלה ‎ הזאת‎ 
עוד ‎ תוכיח, ‎ איך ‎ אפשר ‎ גם ‎ להקפיא ‎ את ‎ הבנייה ‎ וגם ‎ שהבנייה‎ 
לא ‎ תוקפא". ‎ קדמון ‎ מזכירה ‎ בהקשר ‎ זה, ‎ כי ‎ אותה ‎ החלטת‎ 
הקפאה ‎ אינה ‎ חלה ‎ על ‎ מבנים ‎ שכבר ‎ הוחל ‎ בבנייתם, ‎ על ‎ מבני‎ 
ציבור, ‎ וכן ‎ על ‎ בניית ‎ אלפי ‎ יחידות ‎ דיור ‎ בהתנחלויות‎ 
בירושלים ‎ המזרחית‎ (המסופחת).‎ 

התגובה ‎ הפלסטינית ‎ לא ‎ איחרה ‎ לבוא. ‎ אבו ‎ מאזן ‎ הודיע,‎ 
במהלך ‎ ביקורו ‎ באמריקה ‎ הלטינית, ‎ כי ‎ הודעת ‎ נתניהו ‎ אינה‎ 
תשובה ‎ לדרישה ‎ להקפאה ‎ מוחלטת ‎ של ‎ ההתנחלויות,‎ 


הכלולה ‎ ב״מפת ‎ הדרכים". ‎ קדורה ‎ פארס, ‎ מראשי ‎ פתח׳, ‎ אמר‎ 
בתגובה ‎ להודעת ‎ נתניהו, ‎ כי ‎ "זו ‎ לא ‎ יותר ‎ מאשליה ‎ שזורע‎ 
נתניהו. ‎ ההתנחלויות ‎ אינן ‎ לגיטימיות. ‎ גם ‎ הגידול ‎ טבעי,‎ 
ומזרח ‎ ירושלים ‎ היא ‎ חלק ‎ בלתי ‎ נפרד ‎ מהאדמות ‎ הכבושות.‎ 
בהמשך ‎ הבנייה ‎ בירושלים ‎ המזרחית ‎ ובהתנחלויות, ‎ נתניהו‎ 
פועל ‎ באופן ‎ חד-צדדי".‎ 

יאסר ‎ עבד ‎ רבו, ‎ מזכיר ‎ הוועד ‎ הפועל ‎ של ‎ אש״ף, ‎ ציין, ‎ כי‎ 
דברי ‎ נתניהו ‎ הם: ‎ "מניפולציה ‎ מדינית, ‎ שנועדה ‎ לעקוף ‎ את‎ 
העמדה ‎ הבינלאומית, ‎ השוללת ‎ את ‎ ההתנחלויות ‎ ותומכת‎ 
בהקמת ‎ מדינה ‎ פלסטינית ‎ בקווי ‎ 1967״.‎ 

השבוע ‎ מלאו ‎ 62  להחלטת ‎ עצרת ‎ האו״ם ‎ מ-29 ‎ בנובמבר‎ 
1947  בדבר ‎ סיום ‎ המנדט ‎ הבריטי ‎ והקמת ‎ שתי ‎ מדינות, ‎ ערבית‎ 
ויהודית, ‎ בשטחה ‎ של ‎ פלשתינה ‎ המנדטורית. ‎ 62  שנים ‎ חלפו,‎ 
והממסד ‎ הישראלי ‎ ממשיך ‎ לשלול ‎ מהפלסטינים ‎ את ‎ זכותם‎ 
לעצמאות ‎ לאומית ‎ ולריבונות ‎ מדינית ‎ בהתאם ‎ להחלטות‎ 
האו״ם, ‎ כלומר, ‎ בגבולות ‎ ה-4 ‎ ביוני ‎ 1967.‎ 

לכן ‎ שורש ‎ הבעיה ‎ הלאומית ‎ הבלתי ‎ פתורה ‎ הוא ‎ עמוק ‎ יותר‎ 
מאשר ‎ השאלה, ‎ החשובה ‎ כשלעצמה, ‎ בדבר ‎ הקפאה ‎ מוחלטת‎ 
של ‎ ההתנחלויות. ‎ שורש ‎ הבעיה ‎ הוא ‎ העקשנות ‎ של ‎ ממשלות‎ 
ישראל ‎ לשלול ‎ את ‎ זכותם ‎ של ‎ הפלסטינים ‎ למדינה ‎ עצמאית‎ 
בכל ‎ השטחים ‎ שנכבשו ‎ ב-1967. ‎ הן ‎ ממשלות ‎ נתניהו ‎ והן‎ 
ממשלות ‎ שרון, ‎ אולמרט ‎ וברק, ‎ תבעו ‎ גם ‎ סיפוחים ‎ (הפיכת‎ 
חומת ‎ ההפרדה ‎ לקו ‎ גבול, ‎ סיפוח ‎ "גושי ‎ התנחלויות"), ‎ וגם‎ 
את ‎ הפיכת ‎ המדינה ‎ הפלסטינית, ‎ שתקום ‎ על ‎ יתרת ‎ השטח,‎ 
למין ‎ מדינת-חסות, ‎ התלויה ‎ בישראל ‎ עד ‎ סוף ‎ כל ‎ הדורות.‎ 

מבחינתם ‎ של ‎ שוחרי ‎ השלום ‎ בישראל, ‎ נשף ‎ המסיכות‎ 
הפוליטי ‎ של ‎ נתניהו ‎ יוצר ‎ קושי ‎ וגם ‎ הזדמנות. ‎ הקושי ‎ הוא‎ 
בהתמודדות ‎ עם ‎ האשליה, ‎ שממשלת ‎ נתניהו ‎ עושה ‎ ויתורים‎ 
מדיניים, ‎ ולכן ‎ אינה ‎ אחראית ‎ לקיפאון ‎ המדיני. ‎ ההזדמנות‎ 
טמונה ‎ בעצם ‎ העובדה, ‎ שממשלת ‎ ימין ‎ קיצונית ‎ נאלצת, ‎ בלחץ‎ 
בינלאומי ‎ ובהתחשב ‎ בדעת ‎ הקהל ‎ הישראלית, ‎ להכריז ‎ על‎ 
הקפאת ‎ של ‎ ההתנחלויות ‎ ועל ‎ תמיכה ‎ בפתרון ‎ של ‎ שתי‎ 
מדינות. ‎ מנקודה ‎ זו ‎ עלינו ‎ להמשיך ‎ במאבקנו ‎ לשלום ‎ צודק.‎ 

תמר ‎ גו־דינסקי‎ 


דמוקרטיה‎ /2‎ 


מק״י ‎ וחד״ש ‎ ישתתפו‎ 
במצעד ‎ זכויות ‎ האדם ‎ בת״א‎ 

"כולנו ‎ מרגישים, ‎ שמצב ‎ זכויות ‎ האדם ‎ והדמוקרטיה ‎ שלנו‎ 
בסכנה, ‎ אולי ‎ בסכנה ‎ חסרת ‎ תקדים, ‎ ושהמצב ‎ רק ‎ הולך‎ 
ומקצץ. ‎ אין ‎ מצב ‎ שנשתוק ‎ על ‎ זה. ‎ הבעיה ‎ היא ‎ בעיית ‎ עומק‎ 
מחמירה. ‎ זו ‎ הבעיה ‎ של ‎ כולנו, ‎ ואנחנו ‎ חייבים ‎ להיאבק ‎ בה‎ 
יחד, ‎ בשם ‎ כל ‎ זכויות ‎ האדם ‎ של ‎ כל ‎ בני ‎ האדם" ‎ ־  הדגישה‎ 
גיל■ ‎ רעי, ‎ סמנכ״ל ‎ האגודה ‎ לזכויות ‎ האזרח, ‎ בישיבה‎ 
בהשתתפות ‎ נציגים ‎ של ‎ ארגוני ‎ זכויות ‎ וכן ‎ נציג ‎ של ‎ מק״י‎ 
וחד״ש, ‎ שנערכה ‎ בשבוע ‎ שעבר ‎ בתל-אביב.‎ 

גילי ‎ רעי ‎ הוסיפה, ‎ כי ‎ באגודה ‎ לזכויות ‎ האזרח ‎ "מעבירים‎ 
הילוך, ‎ ורוצים ‎ להזמין ‎ אתכם ‎ להיות ‎ חלק ‎ ממשהו ‎ חדש:‎ 
בשבוע ‎ זכויות ‎ האדם, ‎ ב-11 ‎ בדצמבר, ‎ לערוך ‎ יחד ‎ את ‎ מצעד‎ 
זכויות ‎ האדם ‎ הראשון ‎ בישראל".‎ 

מצעד ‎ זכויות ‎ האדם ‎ יתקיים ‎ בתל-אביב ‎ ביום ‎ שישי, ‎ 11 
בדצמבר, ‎ בין ‎ השעות ‎ 11-14. ‎ לצורך ‎ תכנון ‎ המצעד ‎ נערכו‎ 
בשבוע ‎ האחרון ‎ פגישות ‎ עם ‎ פעילים ‎ בתל-אביב, ‎ בירושלים,‎ 
בחיפה ‎ ובבאר-שבע.‎ 

חד״ש ‎ ומק״י ‎ החליטו ‎ להצטרף ‎ למצעד ‎ ומארגנות ‎ את‎ 
חבריהן ‎ לבוא ‎ ולהפגין ‎ בתל-אביב ‎ ב-11 ‎ בדצמבר.‎ 

פרטים ‎ נוספים ‎ בבלוג ‎ ״אין ‎ מצב״: ‎ 9.11־01‎ .ץ3״\0ח./^״\‎ 

"נשף ‎ הסוכן ‎ החשאי"‎ 

הוועד ‎ הציבורי ‎ נגד ‎ עינויים ‎ בישראל ‎ יערוך ‎ ביום ‎ ה׳, ‎ 10.12,‎ 
בשעה ‎ 20.00  במועדון ‎ ברחוב ‎ לבונטין ‎ 7, ‎ ת״א, ‎ אירוע‎ 
פוליטי-תרבותי ‎ עם ‎ אישי ‎ רוח ‎ ואמנים ‎ תחת ‎ הכותרת: ‎ "נשף‎ 
הסוכן ‎ החשאי ‎ והיועץ ‎ המשפטי". ‎ האירוע ‎ מוקדש ‎ ליום‎ 
זכויות ‎ האדם ‎ הבינלאומי.‎ 

סוף־סוף: ‎ ההסתדרות ‎ תקבל‎ 
מהגרי ‎ עבודה ‎ לשורותיה‎ 

לאחר ‎ שני ‎ עשורים ‎ של ‎ דרישות ‎ מצד ‎ סיעת ‎ חד״ש‎ 
בהסתדרות, ‎ החליטה ‎ הנהגת ‎ ההסתדרות ‎ ב-‎ 24. 11  להביא‎ 
בפני ‎ בית ‎ נבחרי ‎ ההסתדרות ‎ הצעה ‎ לתיקון ‎ חוקת ‎ ההסתדרות,‎ 
כך ‎ שמהגרי ‎ עבודה ‎ יוכלו ‎ להיות ‎ חברי ‎ הסתדרות ‎ שווי ‎ זכויות.‎ 
ההנהגה ‎ החליטה, ‎ כי ‎ "עם ‎ תיקון ‎ החוקה, ‎ תפעל ‎ ההסתדרות‎ 
כאיגוד ‎ מקצועי ‎ לקידום ‎ מעמדם, ‎ תנאי ‎ עבודתם ‎ והגנה ‎ על‎ 
זכויותיהם ‎ של ‎ מהגרי ‎ העבודה ‎ בישראל, ‎ על ‎ בסיס ‎ עקרונות‎ 
השוויון ‎ והוראות ‎ הדין ‎ בישראל".‎ 

חוקת ‎ ההסתדרות ‎ הנוכחית ‎ קובעת, ‎ כי ‎ רק ‎ עובד ‎ שהוא‎ 
אזרח ‎ או ‎ תושב ‎ ישראל ‎ יכול ‎ להיות ‎ חבר ‎ מן ‎ המניין. ‎ התיקון‎ 
המוצע ‎ יסלול ‎ הדרך ‎ לכל ‎ מהגר ‎ עבודה ‎ החפץ ‎ בכך ‎ להצטרף‎ 
להסתדרות ‎ ולקבל ‎ את ‎ כל ‎ הזכויות, ‎ המוענקות ‎ לחברים,‎ 
לרבות ‎ הזכות ‎ להתארגן, ‎ הזכות ‎ לבחור ‎ ולהיבחר ‎ והזכות‎ 
לקבל ‎ הטבות ‎ אחרות ‎ מההסתדרות. ‎ לאחר ‎ שהתיקון ‎ יאושר,‎ 
תוכל ‎ ההסתדרות ‎ לייצג ‎ מהגרי ‎ עבודה, ‎ שיצטרפו ‎ כחברים,‎ 
באופן ‎ משמעותי ‎ יותר.‎ 

יצוין, ‎ כי ‎ ההסתדרות ‎ טיפלה ‎ עד ‎ עתה ‎ במהגרי ‎ העבודה‎ 
בעיקר ‎ בלשכה, ‎ שנפתחה ‎ עבורם ‎ לפני ‎ כמה ‎ שנים ‎ במרחב‎ 
ת״א. ‎ יחד ‎ עם ‎ זאת, ‎ ללא ‎ התיקון, ‎ אין ‎ להסתדרות ‎ זכויות ‎ ייצוג‎ 
של ‎ ממש ‎ של ‎ העובדים ‎ מול ‎ המעסיקים.‎ 

כן ‎ החליטה ‎ הנהגת ‎ ההסתדרות, ‎ כי ‎ היא ‎ מתנגדת ‎ לגירוש‎ 
הילדים ‎ של ‎ מהגרי ‎ העבודה. ‎ החלטת ‎ ההסתדרות ‎ קובעת, ‎ כי‎ 
יש ‎ למצוא ‎ לילדים ‎ פתרון ‎ "תוך ‎ שלילת ‎ אופציית ‎ הגירוש".‎ 


שביתת ‎ המגזר ‎ הציבורי ‎ באירלנד‎ 

ב-‎ 25.11  שבתו ‎ כל ‎ עובדי ‎ המגזר ‎ הציבורי ‎ באירלנד ‎ נגד‎ 
המדיניות ‎ הכלכלית ‎ והחברתית ‎ של ‎ הממשלה ‎ השמרנית ‎ ונגד‎ 
קיצוצים ‎ צפויים ‎ של ‎ ארבעה ‎ מיליארד ‎ יורו ‎ בתקציב ‎ המדינה.‎ 
לפי ‎ הערכות, ‎ 250  אלף ‎ עובדים ‎ השתתפו ‎ בשביתה ‎ ורבבות‎ 
מורים ‎ הפגינו ‎ ברחבי ‎ המדינה.‎ 


מכתבים ‎ למערכת‎ 

ואם ‎ היא ‎ לא ‎ הייתה ‎ ערביה?‎ 

בשבוע ‎ שעבר ‎ פורסם ‎ פסק ‎ דין ‎ של ‎ בית ‎ הדין ‎ למשמעת ‎ של‎ 
עובדי ‎ המדינה, ‎ שאישר ‎ את ‎ פיטוריה ‎ לאלתר ‎ של ‎ ג׳והיינה‎ 
חוסיין‎ (52), ‎ תושבת ‎ דיר ‎ הנא, ‎ אחות ‎ ותיקה ‎ ומפקחת ‎ אזורית‎ 
של ‎ משרד ‎ הבריאות ‎ במחוז ‎ הצפון. ‎ עילת ‎ הפיטורים ‎ -  היא‎ 
צולמה ‎ והתראיינה ‎ לטלוויזיה, ‎ בעת ‎ שנטלה ‎ חלק ‎ בהפגנה ‎ נגד‎ 
מלחמת ‎ עזה, ‎ שנערכה ‎ באום ‎ אל-פחם ‎ ב-2008.‎ 

״הזכות ‎ לחופש ‎ ביטוי ‎ אינה ‎ מוחלטת״ ‎ -  קבעו ‎ שופטי ‎ בית‎ 
הדין ‎ למשמעת ‎ של ‎ עובדי ‎ המדינה, ‎ באשרם ‎ את ‎ פיטורי‎ 
ג׳והיינה ‎ חוסיין ‎ לאחר ‎ 30  שנות ‎ עבודה ‎ ללא ‎ רבב ‎ בשירות‎ 
המדינה. ‎ השופטים ‎ הסתמכו ‎ על ‎ "חוק ‎ שירות ‎ המדינה‎ 
(משמעת)", ‎ אשר ‎ אוסר ‎ על ‎ עובד ‎ מדינה ‎ להשתתף ‎ בהפגנה‎ 
בעלת ‎ אופי ‎ מדיני.‎ 

ואני ‎ מבקשת ‎ לתהות ‎ בקול: ‎ והיכן ‎ היו ‎ האחראים ‎ למשמעת‎ 
והשופטים ‎ של ‎ בית ‎ הדין ‎ למשמעת, ‎ כאשר ‎ רבנים, ‎ המקבלים‎ 
את ‎ שכרם ‎ מהמדינה, ‎ לא ‎ רק ‎ השתתפו ‎ בהפגנות, ‎ אלא ‎ הורו‎ 
לחיילים ‎ להפר ‎ פקודה ‎ של ‎ פינוי ‎ מתנחלים ‎ ? 

ולתהיה ‎ זו ‎ אני ‎ מבקשת ‎ להוסיף, ‎ שאין ‎ זה ‎ מקרה ‎ כלל ‎ וכלל,‎ 
שבעת ‎ שהאחות ‎ ג׳והיינה ‎ חוסיין ‎ פוטרה ‎ בגלל ‎ השתתפות‎ 
בהפגנה ‎ נגד ‎ המלחמה ‎ בעזה, ‎ שקדו ‎ בפרקליטות ‎ המדינה ‎ על‎ 
הכנת ‎ כתבי ‎ אישום ‎ נגד ‎ ח״כ ‎ מוחמד ‎ ברכה ‎ בשל ‎ השתתפות‎ 
בהפגנות ‎ נגד ‎ המלחמה ‎ והכיבוש. ‎ המשותף ‎ למסעות ‎ הרדיפה‎ : 
שניהם ‎ אזרחים ‎ ערבים ‎ ומתנגדי ‎ מלחמה ‎ וכיבוש.‎ 

טלי ‎ אלוני, ‎ ירושלים‎ 
נחוץ ‎ ספר ‎ היסטורי ‎ מדויק‎ 

המאמר ‎ ״90 ‎ שנה ‎ בשבעה ‎ ספרים״ ‎ (״זו ‎ הדרך״, ‎ 25.11)‎ 
סקר ‎ שבעה ‎ ספרים ‎ שיצאו ‎ לאור ‎ בנושא ‎ המפלגה‎ 
הקומוניסטית ‎ בארץ, ‎ אך ‎ שכח ‎ ספר ‎ חשוב ‎ -  "לחוד ‎ או ‎ ביחד"‎ 
מאת ‎ הקומוניסט ‎ הוותיק ‎ לאון ‎ זהבי. ‎ לאחרונה ‎ יצא ‎ ספר ‎ זה ‎ גם‎ 
בערבית. ‎ הספר ‎ מכיל ‎ את ‎ סיכומי ‎ הקומינטרן ‎ הקשורים‎ 
במפלגה ‎ הקומוניסטית ‎ שלנו. ‎ לא ‎ ברור ‎ לי, ‎ מדוע ‎ הוטל ‎ עליו‎ 
חרם.‎ 

אני ‎ מבקש ‎ לבקר ‎ את ‎ איזכורו ‎ במאמר ‎ של ‎ הספר ‎ של ‎ בולוס‎ 
פרח, ‎ שתרגם ‎ לעברית ‎ אהוד ‎ אדיב, ‎ שהוא ‎ גם ‎ אנטי-קומוניסט‎ 
וגם ‎ סלפן.‎ 

אני ‎ סבור, ‎ כי ‎ כל ‎ הספרים ‎ שיצאו ‎ עד ‎ כה ‎ לאור ‎ אינם ‎ תחליף‎ 
לספר ‎ היסטורי ‎ מדויק ‎ על ‎ 90  שנות ‎ קומוניזם ‎ בארץ. ‎ ספר ‎ כזה‎ 
נחוץ ‎ מאוד, ‎ וחבל ‎ שלא ‎ יצא ‎ עד ‎ כה ‎ לאור.‎ 

עוזי ‎ בורשטיין, ‎ תל-אביב‎ 

תגובת ‎ המערכת:‎ 

הסקירה ‎ של ‎ יוסף ‎ דרוויש ‎ התייחסה ‎ רק ‎ לספרים ‎ הקשורים‎ 
למפלגה ‎ הקומוניסטית, ‎ שיצאו ‎ לאור ‎ בשנת ‎ 2009, ‎ בעוד‎ 
שספרו ‎ החשוב ‎ של ‎ לאון ‎ זהבי ‎ יצא ‎ לאור ‎ ב-2005. ‎ אגב, ‎ פרק‎ 
מספרו ‎ של ‎ זהבי ‎ הובא ‎ ב״זו ‎ הדרך׳ ‎ במסגרת ‎ המדור ‎ "מק״י‎ 
בת ‎ 90״.‎ 


חינוד ‎ וחבר ‎ ה /3‎ 


מורים ‎ מן ‎ החוץ ‎ כשעיר ‎ לעזאזל‎ 

הדילמה ‎ של ‎ המורה: ‎ ללמד ‎ כהלכה, ‎ או ‎ למצוא ‎ חן, ‎ כדי ‎ לשרוד.‎ 


מאת ‎ עופר ‎ כסיף‎ 

במידה ‎ הולכת ‎ וגדלה, ‎ נסמכת ‎ האקדמיה ‎ הישראלית ‎ ואף‎ 
תלויה ‎ במורים ‎ מן ‎ החוץ ‎ ("עמיתי ‎ הוראה", ‎ בעגת ‎ התקינות‎ 
הפוליטית ‎ הרווחת ‎ במוסדות ‎ ההשכלה ‎ הגבוהה ‎ "הנאורים").‎ 

במכללות, ‎ בהן ‎ לומדים ‎ כיום ‎ 63%  מכלל ‎ הסטודנטים,‎ 
מהווים ‎ המורים ‎ מן ‎ החוץ ‎ למעלה ‎ מ־80% ‎ מהמרצים, ‎ והם‎ 
מלמדים ‎ למעלה ‎ מ-60% ‎ משעות ‎ ההוראה ‎ הכוללות.‎ 

מורים ‎ אלה ‎ מועסקים ‎ בחוזים ‎ אישיים ‎ וללא ‎ זכויות‎ 
סוציאליות ‎ (קופת ‎ גמל, ‎ למשל), ‎ או ‎ זכויות ‎ אקדמיות ‎ (זכאות‎ 
לשנת ‎ שבתון, ‎ תקציבי ‎ מחקר, ‎ מימון ‎ השתתפות ‎ בכנסים,‎ 
ועוד), ‎ ושכרם ‎ משולם ‎ לפי ‎ שעות ‎ ההוראה ‎ בפועל, ‎ המשתנות‎ 
לפי ‎ צרכיו ‎ של ‎ כל ‎ חוג.‎ 

מעבר ‎ לאי-הצדק ‎ המאפיין ‎ את ‎ תנאי ‎ ההעסקה ‎ האלה, ‎ יש‎ 
לצורת ‎ העסקה ‎ זו ‎ השלכות ‎ חמורות ‎ נוספות.‎ 

ראשית, ‎ מאחר ‎ ושכרם ‎ של ‎ המורים ‎ משולם ‎ לפי ‎ שעות‎ 
הוראה ‎ בפועל, ‎ ומאחר ‎ שבחודשי ‎ הקיץ ‎ רוב ‎ המורים ‎ אינם‎ 
מלמדים ‎ כלל, ‎ הרי ‎ שבמהלך ‎ חופשת ‎ הקיץ ‎ האקדמית‎ 
(כארבעה ‎ חודשים) ‎ המורים ‎ נאלצים ‎ לחפש ‎ עבודה ‎ חלופית,‎ 
להירשם ‎ בלשכת ‎ התעסוקה ‎ (מי ‎ שבכלל ‎ זכאי ‎ לדמי ‎ אבטלה),‎ 
או ‎ לסבול ‎ חרפת ‎ אי-הכנסה.‎ 

שנית, ‎ רבים ‎ מן ‎ המורים ‎ מן ‎ החוץ ‎ מלמדים ‎ מספר ‎ נמוך ‎ של‎ 
שעות ‎ ואך ‎ בקושי ‎ מתפרנסים. ‎ רק ‎ "ברי ‎ מזל" ‎ מעטים ‎ מלמדים‎ 
במהלך ‎ שנת ‎ הלימודים ‎ כולה ‎ מספר ‎ שעות ‎ סביר ‎ וגם ‎ בחודשי‎ 
הקיץ.‎ 

שלישית, ‎ הקושי ‎ המרכזי ‎ נוגע ‎ באי-הוודאות ‎ ובחוסר‎ 
הביטחון ‎ התעסוקתי: ‎ בסיומו ‎ של ‎ כל ‎ סמסטר, ‎ אין ‎ המורה ‎ מן‎ 
החוץ ‎ יכול ‎ להיות ‎ בטוח ‎ בהמשך ‎ עבודתו ‎ במכללה ‎ זו ‎ או‎ 
אחרת. ‎ הוא ‎ אינו ‎ יודע, ‎ אם ‎ ייחתם ‎ עמו ‎ חוזה ‎ העסקה ‎ חדש ‎ או‎ 
לא? ‎ אינו ‎ יודע ‎ מה ‎ יהיה ‎ היקף ‎ משרתו, ‎ אם ‎ בכלל? ‎ אין ‎ לו‎ 
מושג, ‎ האם ‎ יקודם ‎ למשרה ‎ תקנית, ‎ או ‎ שיוכל ‎ ללמד ‎ קורסים‎ 
במכללות, ‎ בהן ‎ טרם ‎ לימד? ‎ בקצרה, ‎ חיי ‎ המורה ‎ מן ‎ החוץ‎ 
מצויים ‎ תדיר ‎ על ‎ גבול ‎ דק ‎ שבין ‎ העסקה ‎ מלאה ‎ לאבטלה‎ 
גמורה, ‎ עם ‎ חוסר ‎ יכולת ‎ מוחלט ‎ לשלוט ‎ בגורלו ‎ התעסוקתי.‎ 

הקיצוצים ‎ בתקציבים ‎ הממשלתיים ‎ למערכת ‎ ההשכלה‎ 
הגבוהה ‎ הפכו ‎ את ‎ תנאי ‎ עבודתו ‎ של ‎ המורה ‎ מן ‎ החוץ‎ 
לרעועים ‎ אף ‎ יותר. ‎ עקב ‎ קיצוצים ‎ אלה, ‎ נאלצים ‎ מוסדות‎ 
ההשכלה ‎ הגבוהה ‎ להגדיל ‎ שוב ‎ ושוב ‎ את ‎ המספר ‎ המינימלי‎ 
של ‎ הסטודנטים ‎ הנרשמים, ‎ הנדרש ‎ לאישור ‎ פתיחתו ‎ של ‎ קורס‎ 
בחירה. ‎ במילים ‎ אחרות, ‎ את ‎ מקום ‎ הצרכים ‎ האקדמיים‎ 
והמחקריים ‎ תופסים ‎ שיקולים ‎ כלכליים ‎ של ‎ רווח ‎ והפסד. ‎ לפני‎ 
כמה ‎ שנים ‎ אמרה ‎ לי ‎ מנכ״לית ‎ מכללת ‎ אחווה, ‎ כי ‎ קורסים ‎ "לא‎ 
כלכליים" ‎ לא ‎ ייפתחו. ‎ במילים ‎ אחרות, ‎ שיקולי ‎ רווח ‎ כובשים‎ 
את ‎ האקדמיה ‎ ומשתלטים, ‎ כפי ‎ שאבחן ‎ ג׳וזף ‎ שטיגליץ, ‎ על ‎ כל‎ 
חלקה ‎ טובה.‎ 

התוצאה ‎ מהמסחור ‎ המתרחב ‎ היא, ‎ שקורסי ‎ בחירה ‎ רבים‎ 
אינם ‎ נפתחים; ‎ חוגים ‎ שלמים ‎ נסגרים ‎ או ‎ מאוחדים ‎ לצורך‎ 
חיסכון ‎ בהוצאות, ‎ ואילו ‎ מורים ‎ מן ‎ החוץ ‎ רבים ‎ מאבדים ‎ שעות‎ 
הוראה ‎ ועמן ‎ -  את ‎ מטה ‎ לחמם.‎ 


במכללות ‎ הציבוריות, ‎ המופלות ‎ לרעה ‎ בתקציבים‎ 
שמחלקת ‎ המועצה ‎ להשכלה ‎ גבוהה ‎ מצבם ‎ של ‎ המורים ‎ מן‎ 
החוץ ‎ החמיר ‎ במיוחד ‎ בשנים ‎ האחרונות. ‎ והמצב ‎ נעשה ‎ ממש‎ 
גרוע ‎ על ‎ רקע ‎ המשבר ‎ הכלכלי ‎ וההעלאה ‎ הנוספת ‎ במינימום‎ 
הנרשמים, ‎ הנדרש ‎ לפתיחת ‎ קורס. ‎ במכללות ‎ מסוימות ‎ (כמו‎ 
ביה״ס ‎ לפוליטיקה ‎ וחברה ‎ של ‎ המכללה ‎ האקדמית ‎ ת״א-יפו),‎ 
קוצצו ‎ כל ‎ קורסי ‎ הבחירה ‎ משלוש ‎ שעות ‎ שבועיות ‎ לשעתיים,‎ 
כדי ‎ למנוע ‎ בדרך ‎ זו ‎ פיטורים ‎ המוניים ‎ של ‎ מרצים ‎ ופגיעה‎ 
בהעשרת ‎ הסטודנטים.‎ 

בנסיבות ‎ כאלה, ‎ כאשר ‎ פרנסת ‎ המורים ‎ תלויה ‎ לחלוטין‎ 
במספר ‎ הנרשמים, ‎ וכאשר ‎ סטודנטים ‎ רבים ‎ (תוצר ‎ מערכת‎ 
חינוך ‎ ותרבות, ‎ המעודדות ‎ רווח ‎ במקום ‎ סקרנות ‎ וציונים‎ 
במקום ‎ השכלה) ‎ מחפשים ‎ קורסים ‎ קלילים, ‎ אין ‎ פלא‎ 
שהמורים ‎ נקלעים ‎ לדילמה ‎ בין ‎ פרנסה ‎ לבין ‎ שמירת ‎ הרמה‎ 
האקדמית; ‎ בין ‎ הצורך ‎ ללמד ‎ כמה ‎ שיותר ‎ שעות, ‎ שמשמעו‎ 
"פיתוי" ‎ סטודנטים ‎ רבים ‎ להירשם, ‎ לבין ‎ הרצון ‎ לעמוד‎ 
בסטנדרטים ‎ אקדמיים ‎ ראויים.‎ 

דילמה ‎ נוספת, ‎ בפניה ‎ ניצבים ‎ אנשי ‎ אקדמיה ‎ בכלל,‎ 
והמורים ‎ בפרט, ‎ נוגעת ‎ לחופש ‎ האקדמי. ‎ מצד ‎ אחד, ‎ מבקש ‎ כל‎ 
מורה ‎ ראוי ‎ לנצל ‎ כיאות ‎ את ‎ חירותו ‎ האקדמית ‎ ולמתוח‎ 
ביקורת ‎ גם ‎ על ‎ "פרות ‎ קדושות" ‎ למיניהן, ‎ לרבות ‎ על ‎ אלה‎ 
הרועות ‎ באחו ‎ הישראלי. ‎ מצד ‎ שני, ‎ חוזיהם ‎ של ‎ המורים,‎ 
המאפשרים ‎ פיטורים ‎ מיידיים ‎ ללא ‎ כל ‎ פיצוי ‎ הולם, ‎ אם ‎ בכלל,‎ 
שוללים ‎ מהם ‎ את ‎ החירות ‎ האמיתית ‎ למתוח ‎ ביקורת ‎ כזאת,‎ 
מחשש ‎ פן ‎ יבולע ‎ להם.‎ 

כפי ‎ שנוכחנו ‎ לדעת, ‎ לא ‎ פעם ‎ הועלו ‎ דרישות ‎ להשתיק ‎ ואף‎ 
לפטר ‎ מרצים ‎ בשל ‎ התבטאויות ‎ שלא ‎ נשאו ‎ חן ‎ בעיני‎ 
סטודנטים, ‎ קולגות ‎ או ‎ אנשי ‎ ממסד. ‎ לאחרונה ‎ הואשמו ‎ מרצים‎ 
באוניברסיטת ‎ ת״א ‎ בהשמעת ‎ עמדות ‎ שמאלניות, ‎ ואילו ‎ את‎ 
ד״ר ‎ ניב ‎ גורדון ‎ מאוניברסיטת ‎ בן־גוריון ‎ דרשו ‎ לפטר ‎ בשל‎ 
קריאתו ‎ להחרים ‎ את ‎ ישראל ‎ כמדינת ‎ אפרטהייד. ‎ מה ‎ שעד ‎ כה‎ 
מנע ‎ פגיעה ‎ אנושה ‎ בזכויותיהם ‎ של ‎ המרצים ‎ המבוקרים‎ 
שהרשו ‎ לעצמם ‎ "להיות ‎ חצופים" ‎ הייתה ‎ העובדה, ‎ שהם‎ 
מרצים ‎ בתקן. ‎ אך ‎ המורים, ‎ כידוע, ‎ מועסקים ‎ בחוזים ‎ אישיים‎ 
קצרי ‎ מועד, ‎ ולכן ‎ חשופים ‎ יותר ‎ לסכנת ‎ פיטורים.‎ 
בסיכום, ‎ המורים ‎ מן ‎ החוץ ‎ מהווים ‎ הם ‎ כיום ‎ "המעמד ‎ הכללי",‎ 
או ‎ מעמד ‎ הפועלים, ‎ של ‎ מערכת ‎ ההשכלה ‎ הגבוהה ‎ בישראל,‎ 
ובעיקר ‎ במכללות ‎ הציבוריות. ‎ משמעות ‎ ההגדרה ‎ הזאת ‎ היא,‎ 
כמיטב ‎ המסורת ‎ ההגליאנית-מרקסיסטית, ‎ שהאינטרס ‎ הצר‎ 
לכאורה ‎ של ‎ המורים ‎ תואם ‎ לא ‎ רק ‎ את ‎ דרישות ‎ הצדק, ‎ אלא ‎ גם‎ 
את ‎ האינטרס ‎ האמיתי ‎ של ‎ המערכת ‎ האקדמית ‎ ואף ‎ של‎ 
החברה ‎ כולה. ‎ כדי ‎ לעצב ‎ מערכת ‎ השכלה ‎ ראויה ‎ לשמה ‎ - 
המקפידה ‎ על ‎ רמת ‎ הוראה ‎ ומחקר ‎ גבוהה; ‎ השומרת ‎ בקנאות‎ 
על ‎ החופש ‎ האקדמי ‎ ועל ‎ תנאי ‎ ההעסקה; ‎ המאפשרת ‎ שיח‎ 
דמוקרטי, ‎ פתוח, ‎ ביקורתי ‎ ומעשיר ‎ בו ‎ מעורבים ‎ מרצים‎ 
וסטודנטים, ‎ חיוני ‎ לבטל ‎ לחלוטין ‎ את ‎ המעמד ‎ של ‎ המורים ‎ מן‎ 
החוץ ‎ ולהעניק ‎ תנאיי ‎ העסקה ‎ הולמים ‎ לכל ‎ המרצים.‎ 

ד״ר ‎ עופר ‎ כסיף ‎ הוא ‎ יו״ר ‎ ארגון ‎ המורים ‎ מן ‎ החוץ‎ 

במועצת ‎ ארגוני ‎ הסגל ‎ במכללות ‎ האקדמיות ‎ הציבוריות‎ 


בינלאומי ‎ /4‎ 


סטודנטים ‎ בגרמניה:‎ 
השכלה ‎ אינה ‎ סחורה‎ 

85  אלף ‎ סטודנטים ‎ ותלמידי ‎ תיכון‎ 
ערכו ‎ ב־17 ‎ בנובמבר ‎ שביתה ‎ כללית.‎ 

מאת ‎ קלאודיה ‎ ואנגרין‎ 

85  אלף ‎ תלמידי ‎ תיכון, ‎ סטודנטים ‎ ומורים ‎ ברחבי ‎ גרמניה‎ 
לקחו ‎ חלק ‎ בהפגנות ‎ למען ‎ מערכת ‎ השכלה ‎ טובה ‎ יותר‎ 
שנערכו ‎ ב-17 ‎ בנובמבר. ‎ ההפגנות ‎ התקיימו ‎ ב-60 ‎ ערים ‎ והיו‎ 
חלק ‎ מיום ‎ פעילות ‎ בינלאומי ‎ תחת ‎ הסיסמא: ‎ "השכלה ‎ אינה‎ 
למכירה".‎ 

ב-50 ‎ אוניברסיטאות ‎ בגרמניה ‎ הושבתו ‎ אולמי ‎ ההרצאות‎ 
כבר ‎ קודם ‎ לכן, ‎ לאחר ‎ שהסטודנטים ‎ השובתים ‎ ׳כבשר ‎ את‎ 
האולמות ‎ ונכחו ‎ בהם ‎ ברציפות. ‎ באוניברסיטאות ‎ אחרות‎ 
הושבתו ‎ האולמות ‎ לראשונה ‎ ביום ‎ השביתה ‎ עצמו.‎ 

גם ‎ באוסטריה, ‎ באיטליה ‎ ובצרפת ‎ הפגינו ‎ עשרות ‎ אלפים‎ 
למען ‎ השכלה ‎ חינם, ‎ למען ‎ דמוקרטיזציה ‎ של ‎ בתי־הספר ‎ ושל‎ 
המוסדות ‎ להשכלה ‎ גבוהה, ‎ ונגד ‎ הלחצים ‎ שמפעיל ‎ ההון ‎ על‎ 
מערכת ‎ החינוך.‎ 

"משביתה ‎ במערכת ‎ החינוך ‎ לשביתה ‎ כללית", ‎ ו-״חינוך‎ 
במקום ‎ פיקוח״ ‎ -  נכתב ‎ על ‎ כרזות, ‎ שנישאו ‎ בהפגנה ‎ בברלין,‎ 
בה ‎ השתתפו ‎ 15  אלף ‎ מפגינים. ‎ בפרייבורג ‎ הפגינו ‎ 6,000 
צעירים, ‎ בקלן ‎ 5,000  ובמינכן ‎ וויסבאדן ‎ -  10  אלפים.‎ 

אזרחים ‎ רבים ‎ בגרמניה ‎ עודדו ‎ את ‎ הסטודנטים ‎ והראו‎ 
סולידריות ‎ ממשית. ‎ שרת ‎ החינוך ‎ הגרמנית ‎ אנט ‎ שפן ‎ ממפלגת‎ 
השלטון ‎ הנוצרית ‎ ליברלית ‎ דיברה ‎ על ‎ "טעויות ‎ טכניות"‎ 
ביישומו ‎ של ‎ הסכם ‎ בולוניה, ‎ שמטרתו ‎ ליצור ‎ מודל ‎ אירופי‎ 
אחיד ‎ למערכות ‎ ההשכלה ‎ הגבוהה. ‎ ניקול ‎ גולקה, ‎ דוברת‎ 
סיעת ‎ השמאל ‎ (די ‎ לינקה) ‎ בפרלמנט ‎ הגרמני, ‎ תבעה ‎ לסקור‎ 
באופן ‎ עצמאי ‎ את ‎ יישום ‎ הסכם ‎ בולוניה ‎ בגרמניה.‎ 

רוח ‎ גבית ‎ חזקה ‎ למפגינים ‎ סיפקו ‎ איגודי ‎ העובדים.‎ 
"גרמניה ‎ צריכה ‎ לבצע ‎ תפנית ‎ של ‎ מאה ‎ ושמונים ‎ מעלות ‎ בנוגע‎ 
להסכם ‎ בולוניה״ ‎ -  אמר ‎ יושב-ראש ‎ האיגוד ‎ המקצועי ‎ לחינוך‎ 
ומדע, ‎ אולריך ‎ טנה, ‎ ודרש ‎ להפנות ‎ עורף ‎ להסכם ‎ בולוניה.‎ 
לדבריו, ‎ מדינות ‎ האיחוד ‎ האירופי ‎ מחויבות ‎ כעת ‎ להציע‎ 
הנחיות ‎ מחודשות ‎ למסלולי ‎ הלימוד ‎ האקדמיים ‎ ולעבור‎ 
למבנה ‎ של ‎ תואר ‎ ראשון ‎ ותואר ‎ שני. ‎ המבנה ‎ של ‎ מודל‎ 
בולוניה ‎ מעודד ‎ תוכניות ‎ לימודים ‎ שטחיות ‎ יותר, ‎ לחץ‎ -יתר ‎ של‎ 
בחינות, ‎ וצמצום ‎ של ‎ אפשרות ‎ המעבר ‎ ללימודים ‎ לתואר ‎ שני.‎ 
כן ‎ דורש ‎ טנה ‎ הקצבה ‎ של ‎ בסביבות ‎ 40  מיליארד ‎ אירו ‎ נוספים‎ 
לתחום ‎ החינוך.‎ 

לעומת ‎ העמדה ‎ התומכת ‎ של ‎ האיגוד ‎ המקצועי ‎ לחינוך‎ 
ומדע, ‎ אימץ ‎ ארגון ‎ המורים ‎ הגרמני ‎ עמדה ‎ מסתייגת‎ 
מקואליציית ‎ המחאה, ‎ שהתארגנה ‎ סביב ‎ נושא ‎ ההשלכה‎ 
הגבוהה.‎ 

(״יונגה ‎ וולט״, ‎ 18.11)‎ 


הצהרת ‎ כנס ‎ של ‎ 55  מפלגות ‎ קומוניסטיות ‎ ופועליות‎ 

השפל ‎ הכלכלי ‎ חושף‎ 
את ‎ מגבלותיו ‎ של‎ 
הקפיטליזם ‎ ואת ‎ הצורך‎ 
במיגורו ‎ המהפכני‎ 

נציגים ‎ של ‎ 55  מפלגות ‎ קומוניסטיות ‎ ופועליות ‎ מרחבי‎ 
העולם ‎ נטלו ‎ חלק ‎ בכנס ‎ הבינלאומי ‎ שנערך ‎ בדלהי ‎ ב-20-22‎ 
בנובמבר, ‎ לפי ‎ הזמנתן ‎ של ‎ המפלגה ‎ הקומוניסטית ‎ של ‎ הודו‎ 
(מרקסיסטית) ‎ ושל ‎ המפלגה ‎ הקומוניסטית ‎ של ‎ הודו.‎ 

פאתן ‎ גטאס, ‎ יו״ר ‎ ועדת ‎ הביקורת ‎ המרכזית, ‎ ייצג ‎ את‎ 
מק״י ‎ בכנס, ‎ והציג ‎ בפני ‎ הנציגים ‎ של ‎ המפלגות ‎ האחיות ‎ ניתוח‎ 
פוליטי-חברתי ‎ של ‎ המציאות ‎ בישראל.‎ 

בסיכום ‎ הכנס ‎ אימצו ‎ המשתתפים ‎ הצהרה, ‎ המנתחת ‎ את‎ 
המשבר ‎ הכלכלי ‎ ואת ‎ הניסיון ‎ של ‎ הנציגים ‎ הפוליטיים ‎ של‎ 
ההון ‎ להחביא ‎ את ‎ הסתירה ‎ שאינה ‎ ניתנת ‎ לפתרון ‎ בין ‎ ההון‎ 
לבין ‎ העבודה. ‎ הפתרון ‎ למשבר, ‎ שמציעים ‎ נציגי ‎ ההון, ‎ הוא‎ 
להעמיק ‎ את ‎ הניצול ‎ הקפיטליסטי, ‎ להגביר ‎ את ‎ תמיכת‎ 
המדינה ‎ בהון, ‎ ולהרחיב ‎ את ‎ התוקפנות ‎ המלחמתית. ‎ אך‎ 
מדיניות ‎ זו ‎ אך ‎ מעמיקה ‎ את ‎ האבטלה, ‎ העוני ‎ והמצוקה ‎ של‎ 
מיליונים ‎ ברחבי ‎ העולם.‎ 

הצהרת ‎ דלהי ‎ מדגישה, ‎ כי ‎ המשבר ‎ אינו ‎ תוצאה ‎ של ‎ רדיפת‎ 
בצע ‎ של ‎ כמה ‎ אילי ‎ הון, ‎ או ‎ של ‎ העדר ‎ יעילות ‎ של ‎ מנגנוני‎ 
ויסות ‎ מסוימים. ‎ ההיגיון ‎ הפנימי ‎ של ‎ המשבר ‎ הכלכלי ‎ הוא‎ 
רדיפת ‎ ההון ‎ אחר ‎ מיקסום ‎ של ‎ הרווחים, ‎ וכתוצאה ‎ מכך ‎ - 
העמקת ‎ הפערים ‎ בתוך ‎ כל ‎ אחת ‎ מהמדינות ‎ ובין ‎ המדינות.‎ 
המשבר ‎ מאשר ‎ שוב ‎ את ‎ התורה ‎ המרקסיסטית, ‎ הרואה ‎ במשבר‎ 
שלב ‎ משלבי ‎ הקפיטליזם, ‎ ומציגה ‎ את ‎ הסוציאליזם ‎ כחלופה‎ 
לברבריות ‎ של ‎ שלטון ‎ ההון.‎ 

גם ‎ בהתייחסם ‎ למשבר ‎ הסביבתי, ‎ שהם ‎ גרמו, ‎ ולפתרון‎ 
הבעיה ‎ של ‎ השינויים ‎ באקלים, ‎ פועלים ‎ התאגידים ‎ ונציגיהם‎ 
להעברת ‎ הנטל ‎ לכתפי ‎ העובדים ‎ באמצעות ‎ העלאת ‎ מחירי‎ 
המים ‎ וכן ‎ הלאה.‎ 

נציגי ‎ המפלגות ‎ הקומוניסטיות ‎ והפועליות ‎ סיכמו, ‎ כי ‎ הדרך‎ 
היחידה ‎ להיחלצות ‎ מהמשבר ‎ הקפיטליסטי ‎ היא ‎ בהגברת‎ 
המאבק ‎ נגד ‎ שלטון ‎ ההון, ‎ בהתגייסות ‎ העובדים ‎ להתנגדות‎ 
להון ‎ באמצעות ‎ שביתות ‎ והפגנות. ‎ הניסיון ‎ של ‎ אמריקה‎ 
הלטינית ‎ בגיוס ‎ ההמונים ‎ למאבק ‎ מלמד, ‎ כי ‎ העובדים ‎ וכלל‎ 
המנוצלים ‎ יכולים ‎ להגן ‎ על ‎ זכויותיהם.‎ 

האימפריאליזם, ‎ נאמר ‎ בהודעה, ‎ ניצל ‎ את ‎ קריסת ‎ ברית-‎ 
המועצות ‎ ואת ‎ הגאות ‎ הכלכלית, ‎ כדי ‎ לתקוף ‎ את ‎ זכויות‎ 
העובדים ‎ ולנהל ‎ תעמולה ‎ אנטי-קומוניסטית. ‎ אך ‎ תעמולה ‎ זו‎ 
אינה ‎ יכולה ‎ למחוק ‎ את ‎ התרומה ‎ של ‎ הסוציאליזם ‎ להגדרת‎ 
הציביליזציה ‎ המודרנית.‎ 

בתנאים ‎ שהיו, ‎ ניהלו ‎ העובדים ‎ קרבות ‎ של ‎ מגננה. ‎ אך ‎ כיום‎ 
הבשילו ‎ התנאים ‎ לנהל ‎ מתקפה ‎ ולנסות ‎ להשיג ‎ זכויות ‎ נוספות.‎ 
לכן ‎ קורא ‎ הכנס ‎ למפלגות ‎ הקומוניסטיות ‎ ליטול ‎ על ‎ עצמן ‎ את‎ 
המשימה ‎ של ‎ ניהול ‎ המערכה ‎ נגד ‎ השיטה ‎ הקפיטליסטית‎ 
עצמה. ‎ לשם ‎ כך ‎ נחוץ ‎ להרחיב ‎ את ‎ המאבק ‎ העממי ‎ ולחדד ‎ את‎ 
המאבק ‎ הרעיוני ‎ והפוליטי ‎ למען ‎ הסוציאליזם.‎ 


חברה ‎ /5‎ 


לקראת ‎ ועידת ‎ חד״ש ‎ השמינית‎ 

תנועת ‎ חד״ש ‎ נערכת ‎ לוועידתה ‎ השמינית, ‎ שתיערך‎ 
במחצית ‎ מרס ‎ 2010. ‎ בישיבת ‎ מזכירות ‎ חד״ש, ‎ שנערכה ‎ ב-21‎ 
בנובמבר, ‎ הציג ‎ איימן ‎ עודה, ‎ מזכיר ‎ חד״ש, ‎ תוכנית ‎ הערכות‎ 
לקראת ‎ הוועידה ‎ וסקר ‎ את ‎ המצב ‎ הפוליטי ‎ והכלכלי.‎ 

עודה ‎ ציין, ‎ כי ‎ הוועידה ‎ השמינית ‎ צריכה ‎ להיות ‎ מנוף‎ 
פוליטי ‎ וחברתי ‎ לעמדות ‎ חד״ש, ‎ לחזק ‎ את ‎ המאבק ‎ היהודי־‎ 
ערבי ‎ המשותף, ‎ ולהבליט ‎ את ‎ היות ‎ חד״ש ‎ מקור ‎ של ‎ תקווה‎ 
לציבור ‎ היהודי ‎ והערבי. ‎ לקראת ‎ הוועידה ‎ תשקיע ‎ חד״ש‎ 
מאמצים ‎ בשיפור ‎ הארגון ‎ של ‎ החזיתות ‎ המקומיות, ‎ שיפור‎ 
שיבוא ‎ לידי ‎ ביטוי ‎ בהרחבת ‎ השורות. ‎ ייעשה ‎ מאמץ ‎ לכנס‎ 
ועידות ‎ מקומיות ‎ של ‎ הסניפים.‎ 

ועידת ‎ חד״ש ‎ תסכם ‎ אסטרטגיית ‎ פעולה ‎ ברורה ‎ בכל ‎ הקשור‎ 
בחיזוק ‎ השפעתה ‎ הציבורית, ‎ תוך ‎ שימת ‎ דגש ‎ בפעילות ‎ בקרב‎ 
ציבור ‎ הנשים, ‎ הצעירים ‎ והסטודנטים. ‎ האסטרטגיה ‎ תכלול‎ 
תוכנית ‎ עבודה ‎ בתחומים ‎ שונים, ‎ ומאמץ ‎ להרחבת ‎ מספר‎ 
הפעילים ‎ המאורגנים ‎ ולהקמת ‎ סניפים ‎ בנגב, ‎ ביישובים‎ 
יהודיים, ‎ ובכפרים ‎ שבהם ‎ אין ‎ פעילות ‎ מאורגנת ‎ כעת.‎ 

האסירים ‎ הביטחוניים ‎ בכלא ‎ בישראל‎ 

בהצעה ‎ לסדר ‎ יומה ‎ של ‎ הכנסת ‎ (25.11), ‎ העלה ‎ ח״כ ‎ עפו‎ 
אגבריה ‎ (חד״ש) ‎ את ‎ מצוקתם ‎ הבריאותית ‎ של ‎ האסירים‎ 
הפלסטינים, ‎ הכלואים ‎ בישראל.‎ 

אגבריה ‎ האשים ‎ את ‎ שירות ‎ בתי ‎ הסוהר ‎ בהזנחה ‎ של ‎ בריאות‎ 
האסירים. ‎ כך, ‎ למשל, ‎ נהוג ‎ במרפאות ‎ הכלא ‎ לתת ‎ לאסיר,‎ 
המתלונן ‎ על ‎ כאב ‎ או ‎ מחלה, ‎ גלולת ‎ אקמול, ‎ כאילו ‎ זו ‎ תרופת‎ 
פלא ‎ לכל ‎ המחלות. ‎ בריאות ‎ האסירים ‎ נפגעת ‎ גם ‎ משום‎ 
שלאחרונה ‎ מונעים ‎ ממשפחות ‎ האסירים ‎ להעביר ‎ להם ‎ זיתים,‎ 
שמן ‎ זית ‎ וזעתר, ‎ האמורים ‎ לגוון ‎ את ‎ המזון ‎ שניתן ‎ בכלא.‎ 
אגבריה ‎ מחה ‎ על ‎ השימוש ‎ הנפוץ ‎ בכליאה ‎ בבידוד ‎ ועל‎ 
הדחייה ‎ התכופה ‎ של ‎ ניתוחים. ‎ הוא ‎ ציין, ‎ כי ‎ אסיר ‎ המבקש‎ 
לראות ‎ רופא ‎ פרטי ‎ נאלץ ‎ לחכות ‎ אפילו ‎ שישה ‎ חודשים, ‎ עד‎ 
שביקור ‎ הרופא ‎ מאושר.‎ 

ביטול ‎ הפרטת ‎ בתי ‎ הסוהר‎ 

"בית ‎ המשפט ‎ קבע ‎ קביעה ‎ עקרונית: ‎ ישנם ‎ מעשים ‎ שהם‎ 
כשלעצמם ‎ ייחשבו ‎ כפוגעים ‎ בזכויותינו ‎ החוקתיות, ‎ ללא‎ 
תלות ‎ בתוצאות ‎ המעשים ‎ האלה. ‎ לכן ‎ הוא ‎ שלל ‎ את ‎ עצם ‎ מתן‎ 
הסמכות ‎ לנהל ‎ ולהפעיל ‎ בית ‎ סוהר ‎ פרטי ‎ בידי ‎ זכיין ‎ פרטי‎ 
למטרות ‎ רווח, ‎ לרבות ‎ הפעלת ‎ כוח ‎ כלפי ‎ אזרחים ‎ כלואים״ ‎ - 
סיכם ‎ ח״כ ‎ דב ‎ חנין ‎ חד״ש ‎ את ‎ החלטת ‎ בית ‎ המשפט ‎ העליון,‎ 
אשר ‎ ביטל ‎ את ‎ החוק ‎ שהתיר ‎ הקמת ‎ בית ‎ סוהר ‎ פרטי ‎ (ר׳ ‎ "זו‎ 


ספרים ‎ חדשים!‎ 

הוועידה ‎ ה־25 ‎ של ‎ מק"׳‎ 

בעברית ‎ ובערבית‎ 

בעד ‎ הנגד!‎ 

אלבום ‎ המוקדש ‎ ל-90 ‎ שנה‎ 
למפלגה ‎ הקומוניסטית ‎ בארץ‎ 

לקבלת ‎ הספרים ‎ תמורת ‎ דמי ‎ משלוח‎ 
נא ‎ למסור ‎ פרטים ‎ בטלפון ‎ 6293944-03 
או ‎ בדוא״ל ‎ 310. 019.11 ווו@0)חו‎ 


הדרך״, ‎ 25.11). ‎ הנין ‎ בירך ‎ את ‎ בית ‎ המשפט, ‎ שלא ‎ הלך ‎ שולל‎ 
אחר ‎ מכבסת ‎ המילים ‎ השגורה ‎ בפי ‎ הממשלה, ‎ אלא ‎ חשף‎ 
בקפדנות ‎ את ‎ המהות ‎ האמיתית ‎ של ‎ מעשה ‎ ההפרטה ‎ של ‎ בתי‎ 
הסוהר, ‎ ובכך ‎ הגן ‎ על ‎ זכויות ‎ האדם ‎ בישראל.‎ 

הנין ‎ הזכיר ‎ את ‎ הצעת ‎ החוק ‎ שהגיש ‎ בכנסת ‎ הקודמת, ‎ ואשר‎ 
מטרתה ‎ הייתה ‎ -  ביטול ‎ חוק ‎ הפרטת ‎ בתי ‎ הסוהר. ‎ אלא ‎ שרק‎ 
מיעוט ‎ של ‎ חברי ‎ הכנסת ‎ תמך ‎ בביטול ‎ החוק, ‎ שכעת ‎ בוטל‎ 
בידי ‎ בג‎ "ץ.‎ 

בניית ‎ מאות ‎ יחידות ‎ דיור ‎ בגילה‎ 

החלטת ‎ הממשלה ‎ לאשר ‎ את ‎ בנייתן ‎ של ‎ מאות ‎ יחידות ‎ דיור‎ 
בשכונת ‎ גילה, ‎ שהיא ‎ התנחלות ‎ יהודית ‎ במזרח ‎ ירושלים,‎ 
מחבלת ‎ במאמצים ‎ לחדש ‎ את ‎ המשא-ומתן ‎ הישראלי-פלסטיני‎ 
-  ציין ‎ ח״כ ‎ חנא ‎ סוייד ‎ (חד״ש) ‎ בהצעה ‎ לסדר ‎ היום ‎ של‎ 
הכנסת ‎ (25.11). ‎ סוייד ‎ הוסיף, ‎ כי ‎ מדיניות ‎ ממשלת ‎ נתניהו‎ 
חותרת ‎ לקבוע ‎ עובדות ‎ בשטח, ‎ תוך ‎ הפרה ‎ של ‎ החלטות‎ 
האו״ם.‎ 

רשויות ‎ מקומיות ‎ ניצבות ‎ בפני ‎ קריסה‎ 

בדיון ‎ על ‎ הצעת ‎ אי-אמון ‎ בממשלה ‎ (23.11), ‎ העלה ‎ ח״כ‎ 
מוחמד ‎ ברכה ‎ (חד״ש) ‎ את ‎ הסכנה ‎ המוחשית, ‎ שרשויות‎ 
מקומיות ‎ יקרסו ‎ בשל ‎ מחסור ‎ בתקציבים ‎ חיוניים. ‎ ההחלטה‎ 
לייקר ‎ את ‎ תעריפי ‎ המים ‎ ב-44%, ‎ הדגיש ‎ ברכה, ‎ תחריף ‎ עוד‎ 
יותר ‎ את ‎ מצבן ‎ של ‎ השכבות ‎ המוחלשות, ‎ ובכללן ‎ - 
האוכלוסייה ‎ הערבית.‎ 


כתבה ‎ באתר ‎ וואלה! ‎ משבחת ‎ את ‎ "זו ‎ הדרך"‎ 

בכתבה ‎ על ‎ "זו ‎ הדרך", ‎ שפורסמה ‎ באתר ‎ "וואלה!" ‎ תחת‎ 
הכותרת ‎ ״העיתונות ‎ הקומוניסטית ‎ עוד ‎ נושמת״‎ ( 27.1 1 ), ‎ כתב‎ 
אייל ‎ דץ, ‎ כי ‎ "בעידן ‎ שבו ‎ העיתונות ‎ המודפסת ‎ נלחמת ‎ על‎ 
חייה, ‎ והמו״לים ‎ מחפשים ‎ אחר ‎ כל ‎ דרך ‎ אפשרית ‎ להגדיל ‎ את‎ 
התפוצה ‎ ולהחזיר ‎ את ‎ המפרסמים ‎ הביתה, ‎ ניצב ‎ איתן ‎ עיתון‎ 
אחד, ‎ חף ‎ מכל ‎ שיקולים ‎ מסחריים, ‎ שמפיץ ‎ את ‎ דעותיו ‎ הלא‎ 
פופולאריות ‎ כבר ‎ למעלה ‎ מ-45 ‎ שנה. ‎ הוא ‎ אמנם ‎ כולל ‎ רק‎ 
ארבעה ‎ עמודים, ‎ הכותבים ‎ בו ‎ לא ‎ מקבלים ‎ שכר ‎ והתפוצה ‎ לא‎ 
עולה ‎ על ‎ אלף ‎ אנשים, ‎ אך ‎ את ‎ האש ‎ שמניעה ‎ אותו ‎ קשה‎ 
לכבות. ‎ האנשים ‎ שיוצרים ‎ את ‎ ׳זו ‎ הדרך, ‎ העיתון ‎ הרשמי ‎ של‎ 
המפלגה ‎ הקומוניסטית ‎ הישראלית, ‎ פה ‎ עד ‎ המהפכה. ‎ יקח‎ 
כמה ‎ שייקח".‎ 

פרט ‎ לטעות ‎ העובדתית ‎ (״זו ‎ הדרך״ ‎ הוא ‎ בן ‎ 6  עמודים),‎ 
אייל ‎ דץ ‎ מתאר ‎ בנאמנות ‎ את ‎ השבועון: ‎ "השינויים ‎ שחלו‎ 
בעיתונות ‎ הישראלית ‎ בשנות ‎ השמונים ‎ לא ‎ פסחו ‎ גם ‎ על ‎ ׳זו‎ 
הדרך׳, ‎ וגם ‎ שם ‎ החלו ‎ להופיע ‎ כותרות ‎ גדולות, ‎ להשתמש‎ 
בוויזואליה ‎ ולתת ‎ במה ‎ לכותבים ‎ צעירים ‎ ומושחזים. ‎ כל ‎ אלו‎ 
הגדילו ‎ את ‎ קהל ‎ התפוצה ‎ והפכו ‎ את ‎ העיתון ‎ לקול ‎ החתרני‎ 
ביותר ‎ נגד ‎ הממסד". ‎ דץ ‎ מוסיף ‎ ומציין, ‎ כי ‎ סיבה ‎ נוספת‎ 
לפופולאריות ‎ הגדלה ‎ של ‎ השבועון ‎ היא ‎ המאבקים ‎ החברתיים‎ 
הרבים ‎ המתחוללים ‎ בארץ, ‎ והעובדה ‎ ש״זו ‎ הדרך" ‎ הוא ‎ אחד‎ 
מכלי ‎ התקשורת ‎ הבודדים, ‎ שבהם ‎ אפשר ‎ לקרוא ‎ עליהם.‎ 

ברשימה ‎ מובאים ‎ דבריו ‎ של ‎ ערן ‎ הדס, ‎ אחד ‎ הכותבים‎ 
הצעירים ‎ שהצטרפו ‎ לאחרונה ‎ ל״זו ‎ הדרך". ‎ הדס ‎ אומר ‎ כי ‎ הוא‎ 
"תמיד ‎ שמח ‎ לעזור ‎ לגופים ‎ שמקדמים ‎ מאבקים ‎ חברתיים‎ 
שאני ‎ מאמין ‎ בהם". ‎ לדבריו, ‎ "אני ‎ לא ‎ כותב ‎ מתוך ‎ ראייה‎ 
קומוניסטית, ‎ אבל ‎ כן ‎ מתוך ‎ ראייה ‎ ביקורתית ‎ נגד ‎ הקפיטליזם‎ 
הקיצוני ‎ וחסר ‎ הרגש. ‎ אני ‎ חושב ‎ שגם ‎ הכותבים ‎ הצעירים‎ 
החדשים ‎ מרגישים ‎ כמוני".‎ 


חד״ש: ‎ משמות ‎ מחצה ‎ ועצומה ‎ נגד ‎ "קור ‎ המיס‎ 


חד״ש ‎ יצאה ‎ בשבוע ‎ שעבר ‎ עם ‎ עצומה ‎ מקוונת ‎ נגד ‎ תוכניות‎ 
הממשלה ‎ לייקור ‎ המים ‎ ולהפרטתו ‎ של ‎ מצרך ‎ חיוני ‎ זה.‎ 
העצומה ‎ משקפת ‎ את ‎ החלטת ‎ מזכירות ‎ חד״ש ‎ לפתוח‎ 
במערכה ‎ ציבורית ‎ נגד ‎ ייקור ‎ המים, ‎ שלפי ‎ תוכנית ‎ הממשלה‎ 
עלול ‎ להגיע ‎ ל-44 ‎ אחוזים ‎ תוך ‎ שנה ‎ אחת.‎ 

בעצומה ‎ של ‎ חד״ש ‎ נאמר:‎ 

"החתומים ‎ מטה ‎ מתנגדים ‎ לייקור ‎ המים ‎ שייפגע ‎ בכולנו.‎ 
רצונה ‎ של ‎ ממשלת ‎ ישראל ‎ לייקר ‎ את ‎ המים, ‎ כדי ‎ להפריט ‎ את‎ 
השירות ‎ ולהפוך ‎ מצרך ‎ חיוני ‎ זה ‎ לעוד ‎ סחורה ‎ (יקרה ‎ מאוד!)‎ 
בשוק, ‎ מנוגד ‎ לזכויות ‎ החברתיות ‎ הבסיסיות ‎ ביותר. ‎ המים ‎ הם‎ 
של ‎ כולנו ‎ ואסור ‎ שתאגידי ‎ המים ‎ שבידי ‎ הרשויות ‎ המקומיות‎ 
יפלו ‎ קרבן ‎ לתאוות ‎ הבצע ‎ של ‎ בעלי ‎ ההון".‎ 

עוד ‎ הוחלט ‎ לקיים ‎ משמרת ‎ מחאה ‎ ביום ‎ א׳, ‎ 6  בדצמבר,‎ 
בשעה ‎ 12.00  בתל-אביב‎ (פרטים ‎ -  במודעה ‎ בעמוד ‎ זה).‎ 

לחתימה ‎ על‎ העצומה:‎ 

1 06 ־1 ‎ נךו ‎ 6/316\51 ‎ ח  3 . 00 . 1 1/39 31  ודו ‎ ט .3X2‎ 

הסכם ‎ בקופ״ח ‎ -  הישג ‎ לעובדים‎ 

עובדי ‎ המנהל ‎ והמשק ‎ בשירותי ‎ בריאות ‎ כללית ‎ הפסיקו ‎ את‎ 
שביתתם ‎ לאחר ‎ שב- 26.1 1  הושג ‎ הסכם ‎ בדבר ‎ עדכון ‎ שכרם‎ 
ב-8%. ‎ על ‎ ההסכם ‎ חתומים ‎ מנכ״ל ‎ שירותי ‎ בריאות, ‎ יושב‎ 
ראש ‎ ההסתדרות, ‎ נציגי ‎ האוצר ‎ ונציגי ‎ העובדים. ‎ בעקבות‎ 
השגת ‎ ההסכם, ‎ אמר ‎ פרוספר ‎ בן־חמו, ‎ יו״ר ‎ ארגון ‎ העובדים‎ 
בקופת ‎ החולים ‎ הכללית: ‎ "אנו ‎ מברכים ‎ על ‎ ההסכם ‎ שהושג ‎ הן‎ 
לטובת ‎ העובדים ‎ והן ‎ לטובת ‎ החולים, ‎ אותם ‎ אנחנו ‎ משרתים‎ 
נאמנה ‎ יום־יום".‎ 

15  אלף ‎ עובדי ‎ המנהל ‎ והמשק ‎ בשירותי ‎ בריאות ‎ כללית,‎ 
המהווים ‎ כמחצית ‎ מהעובדים ‎ בקופה, ‎ פתחו ‎ בשביתה ‎ ב¬‎ 
!  22.1  במחאה ‎ על ‎ תנאיהם ‎ שלא ‎ שופרו ‎ בשנים ‎ האחרונות‎ 
לעומת ‎ סקטורים ‎ אחרים ‎ בשירות ‎ הציבורי. ‎ עם ‎ עובדי ‎ המנהל‎ 
והמשק ‎ נמנים ‎ פועלי ‎ אחזקה ‎ ומכבסות, ‎ פקידות ‎ קבלה, ‎ פועלי‎ 
ניקיון, ‎ סניטרים ‎ ועובדים ‎ נוספים. ‎ הם ‎ מספקים ‎ שירותים ‎ ל־14‎ 
בתי ‎ חולים, ‎ למרפאות, ‎ למוסדות ‎ הקופה ‎ ולסגל ‎ הרפואי.‎ 

התקדמות ‎ במו״מ ‎ עם ‎ הקלדניות‎ 

שביתת ‎ קלרניות ‎ בתי ‎ המשפט ‎ הובילה ‎ לפתיחתו ‎ של ‎ משא-‎ 
ומתן ‎ אינטנסיבי ‎ בין ‎ ועד ‎ הקלדניות, ‎ עו״ד ‎ אורנה ‎ לין ‎ המייצגת‎ 
אותן, ‎ ההסתדרות, ‎ הנהלת ‎ בתי ‎ המשפט ‎ ובכירי ‎ משרד‎ 
המשפטים ‎ והאוצר. ‎ ההערכה ‎ היא, ‎ כי ‎ הקלדניות ‎ יקבלו ‎ תוספת‎ 
שכר ‎ שתגדיל ‎ את ‎ הכנסתן ‎ בשיעור ‎ של ‎ 25%  ויותר. ‎ הקלדניות‎ 
תובעות, ‎ כמו-כן ‎ הכרה ‎ רטרואקטיבית ‎ בהן ‎ כעובדות ‎ מדינה.‎ 

מחוז ‎ ת״א־יפו ‎ של ‎ מק״י‎ 

קורא ‎ להשתתף‎ 

בוועידת ‎ העשוקים ‎ התשיעית‎ 

שתתקיים ‎ במוצ״ש, ‎ 5  בדצמבר, ‎ בשעה ‎ 18.30 

בגן ‎ לוינסקי, ‎ ליד ‎ התחנה ‎ המרכזית ‎ בתל-אביב‎ 

לא ‎ להפרטה! ‎ לא ‎ לייקור ‎ המים!‎ 


חד״ש‎ 

החזית ‎ הדמוקרטית ‎ לשלום ‎ ולשוויון‎ 

ביום ‎ א׳, ‎ 6  בדצמבר, ‎ בשעה ‎ 12.00 
מול ‎ משרדי ‎ האוצר ‎ ורשות ‎ המים ‎ בתל-אביב‎ 
רחוב ‎ המסגר ‎ 14  (פינת ‎ יד ‎ חרוצים), ‎ בקרבת ‎ התחנה ‎ המרכזית‎ 

משמרת ‎ הפגנה‎ 

לא ‎ לייקור ‎ תעריפי ‎ המים‎ 

תנועת ‎ נשים ‎ דמוקרטיות ‎ בישראל‎ 
בשיתוף ‎ עם ‎ מוסאווא‎ 
זכויות ‎ ילדות ‎ וילדים ‎ בישראל‎ 

כנס ‎ לציון ‎ 20  שנה‎ 
לאמנה ‎ הבינלאומית ‎ לזכויות ‎ הילד‎ 

שבת, ‎ 5.12, ‎ במלון ‎ המעין ‎ "רימונים" ‎ בנצרת‎ 

תוכנית ‎ הכנס:‎ 

9.30  -  התכנסות ‎ והרשמה‎ 
10.00-12.00  -  הרצאות ‎ וסרט‎ 

ילדים ‎ בסיכון ‎ -  אמנה ‎ שאהין‎ (תנד״י)‎ 
20  שנה ‎ לאמנה ‎ הבינלאומית ‎ לזכויות ‎ הילד ‎ -  תמר ‎ גודנסקי‎ 
תקציב ‎ המדינה ‎ והשפעתו ‎ על ‎ נשים ‎ וילדים ‎ -  אדלה ‎ ביאדי-‎ 
שלון‎ (מוסאווא)‎ 

הסרט ‎ "פעם ‎ למעלה, ‎ פעם ‎ למטה", ‎ הבימאי: ‎ יובל ‎ גודנסקי‎ 
12.15-13.30  -  סדנאות‎ 
ילדים ‎ בסיכון ‎ -  המנחות: ‎ תמר ‎ גודנסקי ‎ ואמנה ‎ שאהין‎ 
האם ‎ החינוך ‎ בישראל ‎ אחראי ‎ לפגיעה ‎ בילדות/ים‎ 
ובזכויותיהם ‎ -  המנחות: ‎ עדנה ‎ זרצקי ‎ ונסרין ‎ מורקוס‎ 
הקשר ‎ בין ‎ נערות ‎ והורים ‎ -  המנחות: ‎ יעל ‎ כ״ץ ‎ ונסרין ‎ אסילי‎ 
13.30-14.30  -  סיכום ‎ והצעות ‎ לפעולה‎ 

הסעה ‎ מתל-אביב ‎ -  8.00  מדרך ‎ נמיר ‎ פינת ‎ ארלוזורוב.‎ 
הרשמה ‎ לנסיעה ‎ -1מ€0.1011ו1§@1ו01ז0׳(־ש1ו101‎ 
עלות ‎ ההשתתפות, ‎ כולל ‎ נסיעה ‎ וארוחת ‎ צהריים ‎ -  100  ש׳.‎ 
למתקשות ‎ בתשלום ‎ תינתן ‎ הנחה.‎ 

מכון ‎ אמיל ‎ תומא‎ 

רחוב ‎ מורדי ‎ הגטאות ‎ 27, ‎ חיפה,‎ 

ביום ‎ ב׳, ‎ 7  בדצמבר, ‎ בשעה ‎ 18.00 

פגישה ‎ נציגי ‎ ארגונים‎ 
לתכנון ‎ המאבק ‎ בישראל‎ 
לפירוק ‎ נשק ‎ גרעיני‎ 

ולקראת ‎ הוועידה ‎ הבינלאומית ‎ לדיון ‎ תקופתי ‎ באמנה ‎ לאי-‎ 
הפצת ‎ נשק ‎ גרעיני, ‎ שתתקיים ‎ בניו ‎ יורק ‎ במאי ‎ 2010.‎ 
לפרטים: ‎ 5510433-050 

